OpenLLM-France/wikimedia huggingface dataset:
# Bailador (toro)

Bailador o Bailaor (1915-1920) és el nom del brau de 260 kg i pelatge negre de la ramaderia Viuda de Ortega que va provocar la mort del torero sevillà Joselito "El Gallo" la tarda del 16 de maig de 1920 a la plaça de braus de Talavera de la Reina, província de Toledo.
Bailador, va ser en cinquè brau de la tarda, petit i bast, segons el descrigué el crític taurí Gregorio Corrochano. Es diu que Bailador tenia discapacitat visual, veient de lluny però no de prop. Segons els relats, Bailador arrancà a córrer mentre Joselito arreglava la muleta. El brau no seguí l'engany, enganxant al torero i llençant-lo a l'aire, clavant-li una de les cornamentes al ventre.
La mort de Joselito impactà l'opinió pública al tractar-se d'un dels principals toreros de tots els temps i a l'edat de 25 anys. Els funerals van ser multitudinaris.

## Referències

* ↑ «TRAGICA MUERTE DE "JOSELITO".» (en castellà), 18-12-2014. [Consulta: 28 abril 2022].
# Neuf-Mesnil

Neuf-Mesnil és un municipi francès, situat a la regió dels Alts de França, al departament del Nord. L'any 2006 tenia 1.290 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.669 | 1.804 | 1.761 | 1.456 | 1.388 | 1.381 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1977-2007 | Michel Quentin | PCF |
| 2007- | Daniel Leferme | PS |
# Celles (Hainaut)

Celles (en picard Chièl) és un municipi belga de la província d'Hainaut a la regió valona. Està dividit en sis seccions.

## Geografia

I. Celles II. Escanaffles III. Pottes IV. Molenbaix V. Velaines VI. Popuelles
Viccionari
# Eleccions legislatives daneses de 1945

Les eleccions legislatives daneses de 1945 se celebraren el 30 d'octubre de 1945 (el 20 de novembre a les illes Fèroe), després de ser alliberada de l'ocupació nazi. El partit més votat foren els socialdemòcrates, però formà govern una coalició de conservadors i liberals dirigits per Knud Kristensen.
| Partit | Líder | Vots | % | Escons | +/- |
| Socialdemokratiet | | 671,755 | 32,8% | 48 | -18 |
| Venstre | Erik Eriksen | 479,158 | 23,4% | 38 | +10 |
| Det Konservative Folkeparti | | 373,688 | 18,2% | 26 | -5 |
| Danmarks Kommunistiske Parti (K) | | 255,236 | 12,5% | 18 | +18 |
| Det Radikale Venstre | | 167,073 | 8,1% | 11 | -2 |
| Dansk Samling | | 63,760 | 3,1% | 4 | +1 |
| Danmarks Retsforbund (E) | | 38,459 | 1,9% | 3 | +1 |
| Altres | | 55 | 0,0% | 0 | +0 |
| Fólkaflokkurin | | 3.990 | | 1 | +0 |
| Javnaðarflokkurin | | 2.521 | | 0 | +0 |
| Sambandsflokkurin | | 2.127 | | 0 | 0 |
| Sjálvstýrisflokkurin | | 2.127 | | 0 | +0 |
| Total | Total | | | 149 | |
| Participació | Participació | 86,3% | 86,3% | 86,3% | 86,3% | 86,3% |
| Font | Font | Folketinget.dk | Folketinget.dk | Folketinget.dk | Folketinget.dk | Folketinget.dk |
# Barranc d'Albalat

Albalat és el nom que rep un barranc de 2 quilòmetres de longitud, que travessa el terme d'Altura en la comarca de l'Alt Palància (País Valencià) que naix al sud de la masia denominada Casa del Català i desemboca en la rambla de l'Escarihuela.

## Referències

* ↑ «SignA». signa.ign.es. Arxivat de l'original el 2017-01-01. [Consulta: 31 desembre 2016].

## Enllaços externs

* Ruta a Wikiloc
# Kassita

La kassita és un mineral de la classe dels òxids. Va ser anomenada en honor de Nikolai Grigor’evich Kassin (1885–1949), el geòleg que va descobrir el massís d'Afrikanda, on es troba la localitat tipus d'aquest mineral.

## Característiques

La kassita és un òxid de fórmula química CaTi₂O₄(OH)₂. Cristal·litza en el sistema ortoròmbic en forma de cristalls de sis costats, aplanats en {010}, i com a rosetes escatades de cristalls, de fins a 0.5 mm, i esfèrules més petites. La seva duresa a l'escala de Mohs és 5.
Segons la classificació de Nickel-Strunz, la kassita pertany a «04.DH: Òxids amb proporció Metall:Oxigen = 1:2 i similars, amb cations grans (+- mida mitjana); plans que comparteixen costats d'octàedres» juntament amb els següents minerals: brannerita, ortobrannerita, torutita, lucasita-(Ce), bariomicrolita, bariopiroclor, betafita, bismutomicrolita, calciobetafita, ceriopiroclor, cesstibtantita, jixianita, hidropiroclor, natrobistantita, plumbopiroclor, plumbomicrolita, plumbobetafita, estibiomicrolita, estronciopiroclor, estanomicrolita, estibiobetafita, uranpiroclor, itrobetafita, itropiroclor, fluornatromicrolita, bismutopiroclor, hidrokenoelsmoreïta, bismutostibiconita, oxiplumboromeïta, monimolita, cuproromeïta, stetefeldtita, estibiconita, rosiaïta, zirconolita, liandratita, petscheckita, ingersonita i pittongita.

## Formació i jaciments

La kassita va ser descoberta al massís Afrikanda, situat a la Península de Kola Óblast de Múrmansk, Rússia) en el revestiment de cavitats miarolítiques en pegmatites alcalines. També ha estat descrita a tres llocs dels Estats Units; la pedrera Val di Serra, a Pilcante (Trentino - Alto Adige, Itàlia); Perkupa (Borsod-Abaúj-Zemplén, Hongria); altres indrets de Rússia i Wugang (Henan, República Popular de la Xina).
Sol trobar-se associada a altres minerals com: cafetita, perovskita, titanita, rútil, ilmenita i titanita.

## Referències

* 1 2 «Kassite» (en anglès). Mindat. [Consulta: 7 novembre 2015].
* ↑ «Kassite» (en anglès). Handbook of Mineralogy. [Consulta: 28 febrer 2018].
# Lowellville

Lowellville és una vila dels Estats Units a l'estat d'Ohio. Segons el cens del 2000 tenia 1.281 habitants.

## Demografia

Segons el cens del 2000, Lowellville tenia 1.281 habitants, 520 habitatges, i 344 famílies. La densitat de població era de 343,5 habitants per km².
Dels 520 habitatges en un 26,5% hi vivien nens de menys de 18 anys, en un 51,2% hi vivien parelles casades, en un 11,3% dones solteres, i en un 33,8% no eren unitats familiars. En el 32,5% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,15.
Per edats la població es repartia de la següent manera: un 24,4% tenia menys de 18 anys, un 8,4% entre 18 i 24, un 26,2% entre 25 i 44, un 18,5% de 45 a 60 i un 22,6% 65 anys o més.
L'edat mediana era de 38 anys. Per cada 100 dones de 18 o més anys hi havia 85,3 homes.
La renda mediana per habitatge era de 29.565 $ i la renda mediana per família de 38.000 $. Els homes tenien una renda mediana de 34.167 $ mentre que les dones 22.188 $. La renda per capita de la població era de 14.422 $. Aproximadament el 5,8% de les famílies i el 9,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lowellville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Lowellville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# UPF-Centre for Animal Ethics

La UPF-Center for Animal Ethics (UPF-CAE) és un centre d'estudis amb seu a la Universitat Pompeu Fabra que té per objectiu difondre i promoure les perspectives ètiques no antropocèntriques ni especistes en l'acadèmia, la política, els mitjans de comunicació i la opinió pública. Es va constituir el desembre de 2015 i és el primer centre d'aquestes característiques tant a Catalunya com a l'Estat espanyol.
Entre les seves activitats principals destaquen la coorganització de la 6a European Conference for Critical Animal Studies el 2019, juntament amb l'European Association for Critical Animal Studies. També l'Observatori de l'Especisme als Mitjans, posat en marxa el 2018, que analitza el tractament dels animals als mitjans de comunicació des d'una perspectiva antiespecista. El 2016 van publicar unes recomanacions per al tractament ètic, just i objectiu dels animals als mitjans de comunicació. El 2018 van crear unes recomanacions sobre mètodes alternatius a la vivisecció. El 2021 van crear una plataforma amb uns dos-cents recursos —entre llibres, articles acadèmics i de premsa— que relacionen el tractament dels humans cap a la resta d'animals i la proliferació de malalties zoonòtiques.

## Referències

* ↑ Rius, Mayte «Nace el primer ‘think tank’ en ética animal de España». La Vanguardia, 19-12-2015.
* ↑ Fernández Aguilera, Laura «Repensando la revolución: llega a Barcelona el VI Congreso de la Asociación Europea de Estudios Críticos Animales». Eldiario.es, 03-05-2019.
* ↑ Centre for Animal Ethics, Universitat Pompeu Fabra «Un observatorio de medios de la Pompeu Fabra analiza el programa de Salvados sobre granjas de cerdos». Eldiario.es, 09-03-2018.
* ↑ «La UPF pide tratamiento ético, objetivo y justo de informaciones de animales». La Vanguardia, 13-07-2016.
* ↑ «Recomendaciones para una ética animal» (en castellà). Catalunya Vanguardista. Digital independiente, 14-07-2016 [Consulta: 27 abril 2020].
* ↑ Toledano, Ruth; López, Concha «Recursos sobre métodos alternativos a la experimentación con animales». Eldiario.es, 24-04-2018.
* ↑ Carreras, María R. «Más de 100 artículos científicos conectan las enfermedades zoonóticas con la explotación animal». El Salto Diario, 13-03-2021.
* ↑ «Advierten aumento de enfermedades transmitidas de animales a humanos». La Calle TV, 20-03-2021. Arxivat de l'original el 2021-03-19 [Consulta: 20 març 2021].

## Vegeu també

* Oxford Centre for Animal Ethics
# Emil Pažický

Emil Pažický (Žilina, 14 d'octubre de 1927 - Bratislava, 21 de novembre de 2003) fou un futbolista eslovac de la dècada de 1950.
Fou 18 cops internacional amb la selecció txecoslovaca amb la qual participà en la Copa del Món de Futbol de 1954.
Pel que fa a clubs, defensà els colors de ŠK Žilina, Slovan Bratislava, ATK Praha i Jednota Trenčín.

## Referències

* ↑ Profile Arxivat 2014-04-13 a Wayback Machine. at ČMFS website
* ↑ «FIFA profile». Arxivat de l'original el 2014-04-13. [Consulta: 10 novembre 2018].
* ↑ Zomrel legendárny strelec Emil Pažický
* ↑ «Kožlej vyrovnal Adamcov gólový rekord» (en slovak). pravda.sk, 26-02-2007.
* ↑ Emil Pažický a National-Football-Teams.com (anglès)
# Solomys spriggsarum

Solomys spriggsarum és una espècie extinta de rosegador de la família dels múrids. Vivia a l'illa de Buka, a l'extrem septentrional de Salomó. Tan sols se n'han trobat restes subfòssils. S'extingí en temps prehistòrics. L'espècie fou anomenada en honor de l'antropòleg i arqueòleg australià Matthew Spriggs i la seva esposa, la lingüista Ruth Saovana-Spriggs.

## Referències

* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* ↑ Pikacha, P. G. «The conservation status and ethnobiology of Small Mammals and Amphibians in Solomon Islands: A case study of Sene Village, Southeast Choiseul Island, Solomon Islands» (PDF) (en anglès) p. 62, 2005. Arxivat de l'original el 2017-10-26. [Consulta: 28 octubre 2017].
# Barranc d'Algendar

El barranc d'Algendar o Aljandar és l'accident més important de l'altiplà miocènic del sud menorquí. Situat a deu quilòmetres de la desembocadura del riu de la cala Galdana, constitueix de manera natural el límit entre els termes municipals de Ferreries i Ciutadella. El seu territori és una reserva natural de gran valor ecològic, amb alguns endemismes propis. Ha estat conreat des de molt antic com a zona d'hortals i conté diverses coves naturals (cova des Càrritx, cova Vermella, etc.). S'hi situen nombroses llegendes de tradició oral.
La fondalada està travessada per un rierol (el riu d'Aljandar) d'aigua fresca i cristal·lina, i recull les aigües pluvials dels vessants confinants. Conté penya-segats amb una alçada de vuitanta metres. És de terra molt fèrtil, i encara avui s'hi observen signes de la cultura agrònoma àrab, com per exemple aljubs i canalitzacions per a regadiu. A les coves hom ha trobat recentment restes arqueològiques.

## Flora i fauna

Entre les espècies vegetals que hi trobem hi ha el pi blanc, la savina, l'alzina, el garballó, càrritx, matapoll, gavarrera, esparreguera (Asparagus albus i Asparagus stipularis), vidalba, gatassa, veça vermella, herba d'orenetes, violer bord, herba de Sant Joan, herba centaura (espècie endèmica de Menorca), consolda menor, menta d'aigua (espècie endèmica de Menorca), panconia de penyal (espècie endèmica de Menorca i Mallorca), lliri de sant Pere o lliri bord, assa, mosques grogues, linària fràgil (espècie endèmica de Menorca) i la farigola. També hi ha bolets, d'entre els que es poden destacar l'esclatasang (Lactarius deliciosus i Lactarius sanguifluus) i la cama de perdiu, tots tres comestibles i que es troben als pinars.
Hi viuen mamífers; com la marta i el mustel; calàpets, tortugues i tortugues d'aigua, a més d'un gran nombre d'ocells (blauet, milà reial, trencapinyons, etc.) i d'insectes (banyarriquer, escarabat menorquí, libèl·lula, etc.).

## Cultura popular

La literatura popular ha creat nombroses llegendes i mites: Sa novia d'Algendar és sens dubte la més coneguda. Narra les peripècies d'una jove pagesa que una nit de lluna plena és raptada per un moro que se n'havia enamorat. La novia d'Aljandar és una coneguda cançó popular menorquina. La tradició popular rememora que en aquests paratges van existir els jardins de l'almogàver de Santa Àgueda en temps de la dominació musulmana.

## Referències

* 1 2 «Barranc d'Algendar». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 El barranc d'Àlgendar Ajuntament de Ferreries
* 1 2 «Algendar». Arxivat de l'original el 2014-12-22. [Consulta: 25 agost 2010].
# Kassinula wittei

Kassinula wittei és una espècie d'amfibi de la família Hyperoliidae monotípica del gènere Kassinula. Habita a la República Democràtica del Congo, Zàmbia i possiblement a Angola. Habita en sabanes seques, prades humides o inundades en algunes estacions, llacs intermitents d'aigua dolça i maresmes intermitents d'aigua dolça.

## Vegeu també

* Opisthothylax immaculatus
# Trávnik

Trávnik és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1216.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 24 desembre 2021].
* ↑ «História / Oficiálna stránka obce Trávnik». Arxivat de l'original el 2021-12-25. [Consulta: 25 desembre 2021].
# Novopokrovka (Amur)

* Per a altres significats, vegeu «Novopokrovka».
Novopokrovka (en rus: Новопокровка) és un poble de l'óblast de l'Amur, a Rússia, que el 2018 no tenia cap habitant, pertany al districte de Magdagatxi.

## Referències

* ↑ «Регионы и города России».
# Cinzano (municipi)

Cinzano és un comune (municipi) de la ciutat metropolitana de Torí, a la regió italiana del Piemont, situat a uns 15 quilòmetres a l'est de Torí. A 1 de gener de 2019 la seva població era de 330 habitants.
Cinzano limita amb els següents municipis: Casalborgone, Rivalba, Sciolze, Berzano di San Pietro i Moncucco Torinese.

## Referències

* ↑ «Resident population on 1st january» (en anglès). ISTAT. [Consulta: 31 març 2020].
# Solomys

Solomys és un gènere de rosegadors miomorfs de la família dels múrids. Són endèmics de les Illes Salomó. Conté les següents espècies:
* Solomys ponceleti (Troughton, 1935)
* Solomys salamonis (Ramsay, 1883)
* Solomys salebrosus (Troughton, 1936)
* Solomys sapientis (Thomas, 1902)
* Solomys spriggsarum † (Flannery i Wickler, 1990)

## Referències

* ↑ «Solomys». A: Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Barranc d'Ardia

El barranc d'Ardia és un barranc, afluent del riu de les Esglésies. Discorre pel termenal entre el Pont de Suert, de l'Alta Ribagorça (antic terme de Viu de Llevata) i Sarroca de Bellera, al Pallars Jussà.
Es forma per la unió de dos altres barrancs: el barranc de la Salanca, que procedeix del sud-oest, i el de Fontalada, que ho fa des del nord-oest. Discorre de forma lleugerament sinuosa cap a llevant, fins que s'aboca en el riu de les Esglésies a l'extrem sud de Xerallo. Abans, però, rep per l'esquerra el Rial Gran.
Discorre paral·lel al traçat general de la carretera N-260, pel seu costat septentrional.
# Lo Borg (Cruesa)

Le Borg d'Hem (en francès Le Bourg-d'Hem) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 235 habitants. No està integrada en cap Communauté de communes.

## Demografia

Evolució demogràfica :
| 1968 | 1975 | 1982 | 1990 | 1999 |
| 361 | 294 | 290 | 278 | 235 |

## Administració

Llista d'alcaldes :
| Període | Identitat | Partit |
| 2001- | Jean-Louis Bathier | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Batalla de Sant Jeroni de la Murtra

La batalla o atac de Sant Jeroni de la Murtra va ser una episodi de la Guerra del Francès succeït el 10 d'octubre de 1808 a l'entorn del monestir de Sant Jeroni de la Murtra, al terme municipal de Badalona, en el qual les tropes napoleòniques van atacar els guerrillers i miquelets espanyols del coronel Francesc Milans del Bosch acampats a la zona.
Des de finals d'agost de 1808, el coronel Milans del Bosch concentrava més de 5.000 soldats a la contrada; guerrillers i miquelets s'emparaven a la serralada de Marina, sobretot a la Conreria i al monestir de Sant Jeroni de la Murtra, mentre rebien suport de la flota britànica, que dominava el litoral. El militar va instal·lar el seu campament a un pla dalt de la serra de les ermites, entre les ermites de Sant Onofre i de Sant Climent, actualment conegut com el «Pla del Campament».
L'atac a Sant Jeroni es va produir com a reacció a l'atac que les tropes de Milans del Bosch van fer contra els francesos el 22 de setembre a Santa Coloma de Gramenet, on van matar 100 soldats i 30 cavalls francesos, evitant que s'ocupés el poble. A primers d'octubre, hi havia 5.400 guerrillers i miquelets, i creient que les forces de Raimon Caldagués no abandonarien la vora del riu Llobregat, el general Guillaume Philibert Duhesme va decidir comandar una ofensiva contra el campament de Milans del Bosch.
L'atac contra les tropes de Milans es va produir el 10 d'octubre. El camp de Sant Jeroni va ser rodejat i els francesos hi van fer un notable carnatge. S'hi va desfermar una ofensiva molt més seriosa, coincidint també amb l'entrada a Catalunya del poderós Setè Cos del general Laurent de Gouvion Saint-Cyr. Milans del Bosch no va podeer resistir un atac tan sobtat i violent, a més els francesos van atacar simultàniament des de Badalona i Montcada. La victòria va ser per als francesos i les baixes espanyoles, entre morts, ferits i presoners, van passar del miler, i a més es van perdre tots els canons i municions.

## Referències

* 1 2 3 Vilarroya Font, Joan (dir.). Història de Badalona. Badalona: Museu de Badalona, 1999, p. 108.
* ↑ Galobardes, Jaume. El llibre de Jaume Galobardes (1776-1863): crónica del seu temps. Santa Coloma de Gramenet: Museu Torre Balldovina, 1992, p. 165.
* ↑ S., J. «Santa Coloma recuerda la Guerra del Francés». El Periódico de Catalunya, 09-10-2012.
* 1 2 Gómez de Arteche y Moro de Elexaveitia, José. Guerra de la Independencia. Historia militar de España de 1808 á 1814 (en castellà). vol. 4. Madrid: Imprenta del Asilo de Huérfanos, 1868, p. 207.
* ↑ Ramisa, Maties. Els catalans i el domini napoleònic: Catalunya vista pels oficials de l'exèrcit de Napoleó. Barcelona: Publicacions de l'Abadia de Montserrat, 1995, p. 112.
# Novopetrovka

Novopetrovka - Новопетровка (rus) - és un poble de l'óblast de Bélgorod, a Rússia. El 2010 tenia 532 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Solomys salebrosus

Solomys salebrosus és una espècie de mamífer rosegador de la família dels múrids. Són rosegadors de grans dimensions, amb una llargada del cap i del cos de 225 a 328 mm, i amb una cua de 238 a 250 mm. Poden arribar a pesar 460 grams.
Es troba a Papua Nova Guinea i a les Illes Salomó. Viu en boscs tropicals humits de fins a 200 msnm. Aquesta espècie es troba en perill a causa de la desforestació.

## Referències

* ↑ Tim F. Flannery. Mammals of the South-West Pacific and Moluccan Islands. Cornell University Press, 1995. ISBN 9780801431500.
* ↑ Leary, T., Seri, L., Flannery, T., Wright, D., Hamilton, S., Helgen, K., Singadan, R., Menzies, J., Allison, A., James, R. & Bonaccorso, F. (2008). "Solomys salebrosus." 2008 Llista Vermella de la UICN. Unió Internacional per a la Conservació de la Natura, edició 2008. [Consulta: 6 de maig de 2016]
* Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# Kimberly

* No s'ha de confondre amb Kimberley.
«Kimberly» té aquests significats:
* Toponímia:
** Kimberly (Arkansas)
** Kimberly (Alabama)
** Kimberly (Idaho)
** Kimberly Township (Minnesota)
** Kimberly (Nevada), poble fantasma
** Kimberly (Oregon), comunitat no incorporada
** Kimberly (Utah), poble abandonat
** Kimberly (Comtat de Fayette), comunitat no incorporada a Virgínia de l'Oest (EUA)
** Kimberly (Comtat de Monongalia), comunitat no incorporada a Virgínia de l'Oest (EUA)
** Kimberly (Wisconsin)
* Biografies: Lewis Kimberly, oficial naval durant la Guerra Civil dels Estats Units
# Lucrècia (Roma)

* No s'ha de confondre amb Lucrecia.
Lucrècia és una figura llegendària en la tradició romana. Segons la versió de Titus Livi sobre l'adveniment de la República, el darrer rei de Roma Luci Tarquini el Superb, que va regnar entre el 535 i el 510 aC, tenia un fill indomable anomenat Tarquini. Després de molts intents infructuosos de seduir Lucrècia, Tarquini la va violar. Després, Lucrècia va reunir la seva família, els va explicar el que havia passat, i se suïcidà.
Tot mostrant el cos sense vida de Lucrècia, el seu parent Luci Juni Brut va incitar el poble de Roma a revoltar-se. La dinastia dels Tarquins es va veure obligada a fugir a Etrúria i la monarquia que sustentaven fou substituïda per la República romana.

## Representacions

La violació i suïcidi de Lucrècia pel malvat Sext Tarquini han estat objecte de múltiples representacions en les arts gràfiques, incloent-hi obres de Ticià, Rembrandt, Dürer, Rafael, o Botticelli.
En la poesia, la història de Lucrècia és narrada en el poema de Geoffrey Chaucer The Legend of Good Women (1380). William Shakespeare també publicà un poema el 1594 titulat La violació de Lucrècia, i menciona el personatge a Titus Andrònic.
Sant Agustí utilitzà la figura de Lucrècia en La ciutat de Déu per a defensar l'honor de les dones cristianes que havien estat violades en el saqueig de Roma i no havien comès suïcidi. I en la Divina Comèdia de Dant, Lucrècia apareix als llimbs entre els virtuosos que visqueren abans de Crist.
Benjamin Britten estrenà el 1946 l'òpera The Rape of Lucretia (La violació de Lucrècia).
En teatre ha conegut diferents versions. Joan Ramis va escriure la seva Lucrècia el 1769. I Magí Sunyer en publicà una versió actualitzada el 2006. En francès destaca l'obra Lucrèce, de Jean Giraudoux (1953).

### Galeria d'imatges

* Violació de Lucrècia, de Tizià
* Luca Giordano
* Marcantonio Raimondi
* Sandro Botticelli
* Joerg Breu el Major
* La mort de Lucrècia d'Eduardo Rosales
* Lucrècia romana de Lucas Cranach el Vell
* Andrea Casali
* Michele Tosini

## Referències

* ↑ Titus Livi. Ab Urbe Condita I,55,58-60